Die sekretaris-generaal van die regerende ANC wil 'n paar pilare om hom omtrek en Cyril Ramaphosa 'n paar wonde toedien voor hy sy oranje oorpak aantrek, skryf MAX DU PREEZ.
Magashule gáán weens korrupsie en dalk ook nog geldwassery en rampokkery aangekla word. Binnekort. Dit is 'n feit soos 'n koei. Dié koeël is deur die kerk, niemand kan dit meer stopsit nie – nie die nasionale uitvoerende komitee (NUK) van die ANC of selfs die president nie...